ರಿಲಯನ್ಸ್ ರಿಟೇಲ್: ಸಿಲ್ವರ್ ಲೇಕ್ನಿಂದ 7,500 ಕೋಟಿ ಹೂಡಿಕೆ ನವದೆಹಲಿ: ರಿಲಯನ್ಸ್ ರಿಟೇಲ್ ವೆಂಚರ್ಸ್ ಲಿಮಿಟೆಡ್ನಲ್ಲಿ ಆರ್ಆರ್ವಿಎಲ್ ಅಮೆರಿಕದ ಸಿಲ್ವರ್ ಲೇಕ್ ಪಾರ್ಟ್ನರ್ಸ್ ಕಂಪನಿಯು 7,500 ಕೋಟಿ ಹೂಡಿಕೆ ಮಾಡಿದೆ ಎಂದು ರಿಲಯನ್ಸ್ ಇಂಡಸ್ಟ್ರಿಸ್ ಶನಿವಾರ ತಿಳಿಸಿದೆ. ಆರ್ಆರ್ವಿಎಲ್ನ ಶೇ 1.75ರಷ್ಟು ಷೇರುಗಳನ್ನು ಖರೀದಿಸುವ ಮೂಲಕ ಸಿಲ್ವರ್ ಲೇಕ್ ಈ ಹೂಡಿಕೆ ಮಾಡಿದೆ ಎಂದು ಷೇರುಪೇಟೆಗೆ ಮಾಹಿತಿ ನೀಡಿದೆ. ಈ ಹೂಡಿಕೆಯಿಂದಾಗಿ ಆರ್ಆರ್ವಿಎಲ್ನ ಮೌಲ್ಯ 4.21 ಲಕ್ಷ ಕೋಟಿಗಳಷ್ಟಾಗಿದೆ. ರಿಲಯನ್ಸ್ನ ಅಂಗಸಂಸ್ಥೆಯಲ್ಲಿ ಸಿಲ್ವರ್ ಲೇಕ್ ಮಾಡುತ್ತಿರುವ ಎರಡನೇ ಹೂಡಿಕೆ ಇದಾಗಿದೆ. ಈ ಮೊದಲು ರಿಲಯನ್ಸ್ ಜಿಯೊದಲ್ಲಿ 9,855 ಕೋಟಿ ಹೂಡಿಕೆ ಮಾಡಿತ್ತು. ದೇಶದಲ್ಲಿ ತನ್ನ ರಿಟೇಲ್ ವಹಿವಾಟು ವಿಸ್ತರಿಸಿಕೊಳ್ಳುವ ಭಾಗವಾಗಿ ಆಗಸ್ಟ್ನಲ್ಲಿ ರಿಲಯನ್ಸ್ ಕಂಪನಿಯು ಫ್ಯೂಚರ್ ಗ್ರೂಪ್ನ ರಿಟೇಲ್ ಮತ್ತು ಲಾಜಿಸ್ಟಿಕ್ ವಹಿವಾಟನ್ನು 24,713 ಕೋಟಿಗೆ ವಶಪಡಿಸಿಕೊಂಡಿತ್ತು.